# data[].attributes.body
❝ สุดท้ายนี้อย่าลืมนะครับว่านี่คือ Online Learning: FOLC ที่กำลัง develop อยู่ ยังไม่ได้เป็นขั้นอิ่มตัวเหมือนที่เฮนรี่พูด เพราะฉะนั้นถึงแม้ว่าการเรียนในห้องแบบ onsite อาจจะดีกว่า แต่ว่าในอนาคต FOLC การเรียนออนไลน์อาจจะ step up แล้วก็เป็นสิ่งที่เราทำเป็นปกติก็ได้ครับ ❞ -- [6.6 Online Learning Community (เครือข่ายออนไลน์เพื่อการเรียนรู้)]

ธรรศ ทัศนโกศล
กลุ่ม "Amigoes"
โรงเรียนสวนกุหลาบวิทยาลัย

# data[].attributes.body
❝ จริง ๆ แล้วพี่เห็นด้วยมากเลยนะคะ แต่ว่าอยากจะขอเสริมพี่เฮนรี่นิดหนึ่ง คือว่ามันจะมีส่วนที่ FOLC ใช่ไหม พี่ก็อยากจะขยายความให้เราทุกคนฟังนิดหนึ่งว่า จากที่เราได้ฟัง ไม่แน่ใจว่าฟังจากในวิดีโอทันไหม คือตัว FOLC ไม่ใช่สิ่งที่มีคน ๆ เดียวคิดหรือว่ามีองค์กร ๆ เดียวคิด แต่ว่าอย่างที่น้อง ๆ น่าจะได้ฟังไปคือ Decisions are made through social negociations ก็คือมีการตกลงกันภายในสังคม มีหลาย parties มีหลายกลุ่ม มีหลายพรรคที่เข้ามามีส่วนร่วมในการสร้างสิ่งนี้ขึ้นมา ซึ่งสิ่งนี้พอมีหลายคนสร้าง มันเลยทำให้เป็นอะไรที่ตอบโจทย์คนในวงกว้างมากขึ้น เพราะว่ามันจะมีความต้องการนี้ของคนนี้ ความต้องการนี้ของคนนี้ พอมารวมกันก็จะเป็นอะไรที่ต่อยอดและส่งเสริมได้ในทางที่มันกว้างกว่าแค่คน ๆ เดียวคิดค่ะ ❞ -- [6.6 Online Learning Community (เครือข่ายออนไลน์เพื่อการเรียนรู้)]

ฉัตรชนก ปรุงเกียรติ
กลุ่ม "Amigoes"
โรงเรียนสามเสนวิทยาลัย

# data[].attributes.body
❝ สิ่งที่เราควรมีมากที่สุดคือความปลอดภัย และมีสติค่ะ ควรที่จะเช็กทุกอย่างให้เรียบร้อย ถ้าหากเราจะต้องทำอะไรที่จะต้องใส่ข้อมูลส่วนตัวลงไป ควรแจ้งผู้ปกครองหรือผู้ใหญ่ที่สามารถให้คำปรึกษาเราได้นะคะ สิ่งสำคัญที่เราควรมีคือสติค่ะ ถ้าเรามีสติ อันตรายก็จะไม่เกิดขึ้นกับตัวเราแน่นอนค่ะ ❞ -- [6.2 Internet Safety (ความปลอดภัยในโลกไร้พรมแดน)]

ปัณณทัต  บุตรพรม
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.body
❝ ยกตัวอย่างสำหรับครอบครัวหนู พ่อหนูตอนนั้นอยากยืมเงินค่ะ ก็เลยไปยืมเงินทางเว็บไซต์ และได้ติดต่อกับคน ๆ หนึ่ง ซึ่งกลายเป็นว่าคน ๆ นั้นก็หลอกเอาเงินพ่อหนูไปเป็นจำนวนเงิน 2000 บาท การดำเนินคดีทำได้ช้ามาก เพราะว่าเป็นเงินจำนวนน้อยนะคะ ❞ -- [6.2 Internet Safety (ความปลอดภัยในโลกไร้พรมแดน)]

ศุภลักษณ์ เทพวัลย์
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.body
❝ ยกตัวอย่างเช่นนะคะ จากประสบการณ์จริงของคนในครอบครัวเราค่ะ ซึ่งมีครั้งหนึ่งที่คนในครอบครัวเราเคยไปโหลดแอปพลิเคชันที่ทุกคนน่าจะเคยเห็นในข่าวว่า เป็นแอปพลิเคชันที่ถ้าเราติดตั้งไว้ในเครื่อง มันจะหลอกเอาเงินไป หากเราผูกบัตรเครดิตไว้กับตัวเครื่องค่ะ ซึ่งตอนนั้นก็ทำให้ได้รู้เลยว่า ก่อนที่จะทำอะไรในอินเตอร์เน็ตควรเช็กให้ดีก่อนค่ะ แต่ว่าตอนนั้นเงินที่เสียไปไม่ใช่เงินจำนวนมากเลยไม่ใช่อะไรที่เดือดร้อนมากค่ะ ❞ -- [6.2 Internet Safety (ความปลอดภัยในโลกไร้พรมแดน)]

ภูมัย เมฆอ่อน
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.body
❝ ส่วนตัวคิดว่า ระบบ Online Learning ถ้าสมมุติว่ามีการพัฒนาที่ดีกว่านี้อีกนะครับ ก็จะทำให้เป็นระบบการศึกษาที่ดีเลย จะทำให้คนจาก ไม่ว่าจะอยู่ส่วนไหนของโลกก็สามารถเข้าถึงข้อมูลได้อย่างง่ายดายและมีประสิทธิภาพครับผม โดยเฉพาะถ้าใช้หลักการของ FOLC Learning หรือคือระบบ Fully Online Learning Community ถ้าสมมุติว่าเป็นจริง และสามารถพัฒนาจนถึงจุดอิ่มตัวได้ ก็จะทำให้ชีวิตของพวกเรามีประสิทธิภาพมากขึ้นครับ ❞ -- [6.6 Online Learning Community (เครือข่ายออนไลน์เพื่อการเรียนรู้)]

ปนิธิ พุฒพันธ์
กลุ่ม "Amigoes"
โรงเรียนสวนกุหลาบวิทยาลัย และสามเสนวิทยาลัย

# data[].attributes.body
❝ จากที่พี่ได้พิจารณาเนื้อหาของเรื่องที่นำมาถ่ายทอดแล้ว มันตรงกับประสบการณ์พี่อย่างมากในเรื่องของการชาร์จแบตเตอรี่ให้สภาพของแบตเตอรี่ไม่เสื่อม เพราะเครื่อง i-Pad ของพี่เอง พี่ไม่เคยปล่อยให้แบตเตอรี่ต่ำว่า 20 เปอร์เซนต์เลย พอชาร์จเต็มที่แล้ว พี่ก็จะดึงสายชาร์จออกทันทีเช่นกัน รวมถึงเวลามี ios ใหม่ ๆ พี่ก็จะทำการอัปเดตให้เป็นเวอร์ชันล่าสุดอยู่ตลอดเวลาอีกด้วย แล้วน้อง ๆ ล่ะคะ หลังจากที่ได้ฟังเนื้อหาที่พี่เล่าแล้ว น้อง ๆ ดูแลสมาร์ทโฟนหรืออุปกรณ์อิเล็กทรอนิกส์ของน้อง ๆ กันอย่างไรบ้าง แล้วมันตรงกับข้อไหนที่พี่พูดบ้างหรือเปล่า ลองมาแชร์กันดูค่ะ ❞ -- [6.3 Device Maintenance (ดูแลเครื่องมือเพื่อใช้สื่อสาระ)]

หทัยวรรณ เมฆวี
กลุ่ม "เรื่องราวดีๆเว่อ"
มหาวิทยาลัยเทคโนโลยีพระจอมเกล้าธนบุรี

# data[].attributes.body
❝ ถึงแม้ว่าการเรียนออนไลน์จะเข้าเรียนได้ง่ายเวลาใดก็ได้ สะดวกสบายมาก ๆ เลย แต่ว่าถ้าเราอยู่กับที่ตลอดเวลา หรือว่าไม่แบ่งเวลาไปออกกำลังกายบ้างเลยนะคะ จะมีผลต่อสุขภาพนะคะ ด้วยประสบการณ์ตรงคือ เรานั่งเรียนออนไลน์ทั้งวันเลย แล้วเราก็เลยมีปัญหาเรื่องกล้ามเนื้อหลังอักเสบค่ะ ทรมานมาก ๆ เลยนะคะ อย่าลืมออกกำลังกายนะคะ ❞ -- [6.4 What is Online Learning (การเรียนรู้ในรูปแบบออนไลน์)]

จิรพรรณ ศักดิ์พิสุทธิพงศ์
กลุ่ม "GPW"
โรงเรียนระยองวิทยาคม

# data[].attributes.body
❝ การเรียนออนไลน์มีทั้งข้อดีและข้อเสียค่ะ ข้อเสียก็คือไม่มีสมาธิพอที่จะเรียนด้วยตัวเองค่ะ อาจจะมีวอกแวกระหว่างเรียน หยิบโทรศัพท์ขึ้นมาเล่น คุยแชทกับเพื่อนค่ะ ทำให้ไม่ได้รับความรู้เต็มที่ และทำให้เรียนไม่รู้เรื่อง เพราะว่าไม่ตั้งใจเรียน ส่วนข้อดีคือทำให้มีเวลาอ่านหนังสือมากขึ้นค่ะ แล้วก็มีเวลาว่างมากขึ้น ได้ไปเที่ยวเล่นกับเพื่อน ได้ไปออกกำลังกายกับเพื่อนค่ะ ❞ -- [6.4 What is Online Learning (การเรียนรู้ในรูปแบบออนไลน์)]

ชยิสรา แพ่งศรีสาร
กลุ่ม "GPW"
โรงเรียนระยองวิทยาคม

# data[].attributes.body
❝ ข้อดีของการเรียนออนไลน์ก็คือ เราสามารถทบทวนได้ แล้วก็มีเวลามากขึ้นในการพักผ่อนหรือว่าเคลียร์งานต่าง ๆ ค่ะ แต่ว่าข้อเสียจะเป็นในเรื่องของการทำงานกลุ่มที่จะเป็นเรื่องที่ยากในการติดต่อเพื่อนแต่ละคน หรือว่าบางทีเวลาที่อาจารย์จับกลุ่มให้เรา หรือจับคู่ให้เรา ก็อาจจะมีอุปสรรคในการที่จะติดต่อเพื่อนคนนั้นคนนี้ที่เราอาจจะไม่ได้สนิทด้วยค่ะ แต่ว่าข้อดีก็อย่างที่บอกไปว่า เรามีเวลาพักผ่อนแล้วก็เวลาในการทบทวนเนื้อหามากขึ้นค่ะ ❞ -- [6.4 What is Online Learning (การเรียนรู้ในรูปแบบออนไลน์)]

ธนภรณ์ จอมใจ
กลุ่ม "GPW"
โรงเรียนระยองวิทยาคม

# data[].attributes.body
❝ ในคลิปมี teacher คนหนึ่งเขาถามเรื่องของปัญหางานในอนาคต ทีนี้ผมฟังแล้วก็เห็นว่าเขาตอบว่า "จริง ๆ แล้วเราไม่ควรที่จะไปช่วยงาน แต่เราต้องช่วยคนมากกว่า" เพราะว่าคนก็ต้องเข้าไปทำงาน เรามีวิทยาการต่าง ๆ มาช่วยเรา แต่พอไปสักระยะหนึ่ง สิ่งที่คนขาดเลยก็คือเรื่องของ skill การทำงาน ทั้ง soft skill และ hard skill ซึ่งถ้าในยุคนี้และในอนาคต เรื่องของพวกการเขียน code การเขียนโปรแกรมหรือ SQL เป็นภาษาที่ใช้ในการดึงข้อมูล อย่าง big data อะไรอย่างนี้ครับ อันนี้สมมุตินะครับ ซึ่งผมคิดว่ามันเป็นสิ่งสำคัญมาก ๆ

คือถ้าเรายังคงทำเพื่อแบบว่า เรียนเพื่อที่จะทำงานอย่างเดียว แล้วเราขาด skill บางอย่างที่มันสำคัญต่อการเปลี่ยนแปลงของโลกในอนาคต ผมคิดว่าเราก็อาจจะติดอยู่กับที่เดิม ๆ แล้วก็ไม่สามารถที่จะขยับขยาย เคลื่อนย้ายไปในอนาคตต่อ ๆ ไปได้ครับผม ❞

อิทธิกร อมรคณา
กลุ่ม "MG21-DCA-06"
โรงเรียนสิริรัตนาธร  กรุงเทพฯ

# data[].attributes.body
❝ สิ่งสำคัญที่สุดที่เราควรนึกถึงมากที่สุดก็คือ ความปลอดภัยของตัวเราเอง เพราะอันตรายก็มีอยู่ทุกที่ ไม่เว้นแม้แต่ช่องทางอินเตอร์เน็ต ที่ปัจจุบันก็กลายเป็นสิ่งสำคัญของมนุษย์ในการดำรงชีวิต ก็นับว่าเป็นอันตรายที่รวดเร็วมาก สิ่งอันตรายบนโลกไร้พรมแดนนี้นะครับมักจะมีการแพร่กระจายของข้อมูลอย่างรวดเร็ว และนำข้อมูลของเราไปทำในสิ่งที่ผิดกฎหมาย ก่อให้เกิดความเสียหายต่อตัวเราและผู้อื่นอีกด้วยครับ ❞ -- [6.2 Internet Safety (ความปลอดภัยในโลกไร้พรมแดน)]

ชิษณุพงษ์ ไข่กิ่ง
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.body
❝ ที่เขาบอกว่ามันอยู่ในเมนูร้านอาหารค่ะ หนูก็ว่ามันก็จริงนะคะ แบบที่เขาแบ่งค่ะ แบ่งเป็นมื้อ ๆ ค่ะ ❞

กัลยากร รุ่งโรจน์นิมิตชัย
กลุ่ม "In Angels’ hands"
โรงเรียนขอนแก่นวิทยายน

# data[].attributes.body
❝ หนูเคย อันนี้ตรงข้ามกับมีออมก็คือ ไม่ได้ยินมาก่อน แต่ว่าที่หนูเคยลอง แบบว่าเวลาหนูอ่านหรือท่องจำเนื้อหาที่จะเอาไปสอบ หนูก็อยากเท่ ๆ แบบจำรวดเดียวได้ พอลองทำก็แบบจำไม่ได้สักที แต่พอลองแบ่งเป็นก้อน ๆ จำ หนูก็จะชอบคิดวิธีจำแปลก ๆ ของหนูมาให้หนูจำได้ แล้วก็แบ่ง ๆ เป็น partition พอมาอ่านก็รู้สึกว่ามันจริงด้วย ❞

จิดาภา เหล่าวีระโยธิน
กลุ่ม "In Angels’ hands"
โรงเรียนขอนแก่นวิทยายน

# data[].attributes.body
❝ หนูเคยรู้เรื่อง Chunking มาก่อน เคยได้ยินมาค่ะว่า ถ้าเราแบ่งให้มันเป็นก้อน ๆ ไป เราจะจำได้ดีขึ้น แต่ว่าหนูก็พอรู้ไปแล้วหนูก็ไม่ได้เอามาใช้จริง ๆ แล้วพอมาอ่านมันก็จริง ตัวเลขที่เราอ่านทีเดียวมันแบบ 10 เลขติดกันอย่างนี้ กับที่เราแบ่งเป็นก้อน ๆ มันแบบว่าต่างกัน ❞

ไปรยา ศิษย์โรจนฤทธิ์
กลุ่ม "In Angels’ hands"
โรงเรียนขอนแก่นวิทยายน

# data[].attributes.body
❝ ส่วนใหญ่แล้วมันก็น่าจะพูดถึง potential เพราะว่าอย่างที่ผมพูดไปว่า Physical Learning มันดีตรงที่ว่ามันได้อยู่หน้าต่อหน้า แต่ว่าสุดท้ายแล้ว Online Learning ผมว่ามันน่าจะมี potential ที่สามารถให้ content อะไรมากกว่า เพราะว่าใน online มันมี content เยอะมาก แล้วทำให้มันมีวิธีที่เยอะกว่าที่จะเอาสื่อออกไปให้คนอื่นครับ แทนที่จะเป็น Physical Learning พวก Online Learning Community น่าจะเกี่ยวกับ potential ของสิ่งที่ Online Learning สามารถ  achieve ได้ครับ ❞

ธรรศ ทัศนโกศล
กลุ่ม "Amigoes"
โรงเรียนสวนกุหลาบวิทยาลัย

# data[].attributes.body
❝ ส่วนของผมไม่มีอะไรครับ เท่าที่อ่านดูก็ค่อนข้างจะ make sense เหมือนของที่ผมพูดไปมันจะเป็นเรื่อง pacing ก็คือ make sense ดี แต่ว่าเหมือนที่กั๊ตบอก เรื่อง face-to-face ยังไงก็คงจะดีกว่า แต่ว่าประเด็นนั้นก็ไม่ได้ถูกพูดถึงในตัว topic Online Learning นี้ครับ ❞

ปนิธิ พุฒพันธ์
กลุ่ม "Amigoes"
โรงเรียนสวนกุหลาบวิทยาลัย

# data[].attributes.body
❝ สำหรับหนู หนูรู้สึกว่ามันพูดทั้งสองฝั่งค่ะ แต่เหมือนมันไม่ได้แสดงจริง ๆ ว่า stands ของ point นี้มันอยู่ตรงไหน หนูก็เลยรู้สึกว่าเป็นสองอันที่มัน balance กัน ถึงแม้ว่าโอเคหนูอาจจะแบบรู้สึกว่าบางอันมันแปลก ๆ แต่ก็รู้สึกว่ามันก็ balance กับอีกอันหนึ่ง ค่อนข้างโอเคอยู่ค่ะ ❞

ฉัตรชนก ปรุงเกียรติ
กลุ่ม "Amigoes"
โรงเรียนสามเสนวิทยาลัย

# data[].attributes.body
❝ ผมเห็นด้วยในเรื่องที่ว่า เทคโนโลยีมันช่วยให้เรียนได้มากขึ้น แต่ผมไม่ค่อยเห็นด้วยตรงที่ว่า การที่มัน focus มากขึ้น มันไม่ค่อยจริง ผมรู้สึกว่าการที่เราเรียน face-to-face มันน่าจะ focus ได้มากกว่า ถึงแม้ Online Learning จะมีเทคโนโลยีหรือว่าอะไรที่ทำให้เรียนแบบ efficiently มากกว่า แต่ว่าสุดท้ายแล้ว authenticity ของการที่เราเรียนหน้าต่อหน้า มันมี interaction ที่ online มีไม่ได้ครับ ❞

ธรรศ ทัศนโกศล
กลุ่ม "Amigoes"
โรงเรียนสวนกุหลาบวิทยาลัย

# data[].attributes.body
❝ หนูรู้สึกว่าข้อมูลตรงนั้นมีประโยชน์ คือเราพูดเอง เราอ่านเองก็ได้ความรู้ ถ้าเรื่องนี้เราได้พูดออกไปให้คนอื่นฟังก็ได้ความรู้เหมือนกัน ❞

ต้นข้าว ต่ายใหญ่เที่ยง
กลุ่ม "Call Me Tiger Master"
โรงเรียนวิทยาศาสตร์จุฬาภรณราชวิทยาลัย ปทุมธานี

# data[].attributes.body
❝ หนูก็จะพูดเกี่ยวกับเรื่องการดูแลโทรศัพท์ค่ะ เพราะว่าหนูชอบเทคโนโลยีด้วย หนูมองว่าโทรศัพท์เป็นสิ่งที่ทุกคนมี เป็นสิ่งใกล้ตัว ซึ่งเนื้อหาของหนูที่จะพูดก็คือการดูแลหรือว่าเก็บโทรศัพท์ให้ดี เพื่อที่จะได้ให้อยู่กับเราได้นานขึ้น ❞

ต้นข้าว ต่ายใหญ่เที่ยง
กลุ่ม "Call Me Tiger Master"
โรงเรียนวิทยาศาสตร์จุฬาภรณราชวิทยาลัย ปทุมธานี

# data[].attributes.body
❝ จากที่อ่านมาเขาก็จะมีการที่ให้เราแสดงความคิดเห็นในเชิง Critical Thinking เป็นการ brainstorm แล้วมันทำให้ผู้เรียนสามารถพัฒนาความคิดตัวเองได้ในหลากหลายรูปแบบ เพราะว่ามันเหมือนเอาแนวคิดของคนอื่นมาคุยกัน แล้วก็หาทางเลือกที่ดีที่สุด เป็นการเรียนที่เหมือนทุกคนเป็นผู้เรียนกันหมด ❞

กัญญากร กลิ่นเอี่ยม
กลุ่ม "Syntax Error"
โรงเรียนบดินทรเดชา (สิงห์ สิงหเสนี)

# data[].attributes.body
❝ พอหนูอ่านเพิ่มเติมก็รู้สึกว่าได้รับความรู้เพิ่มขึ้น หนูว่าช่วยทำให้สิ่งที่หนูมองข้ามไปเด่นชัด แล้วก็เอามาป้องกันตัวได้มากขึ้นค่ะ (ยกตัวอย่าง) ส่วนตัยคิดว่าเป็นพวกการเปิดเผยข้อมูลส่วนตัวในอินเตอร์เน็ตอะไรอย่างนี้ค่ะ ก็รู้จักปกป้องหรือปิดมันไว้ค่ะ ❞

เมธาวี กสานติกุล
กลุ่ม "Syntax Error"
โรงเรียนสวนกุหลาบ รังสิต

# data[].attributes.body
❝ ของอันเป็นเรื่องเกี่ยวกับการเรียนออนไลน์เต็มรูปแบบ เกี่ยวกับ Model FOLC ที่เขาจัดขึ้นซึ่งเป็นครั้งแรกที่รู้จัก ก็ได้ความรู้ว่ามันมีการเรียนการสอนในรูปแบบนี้ ❞

กัญญากร กลิ่นเอี่ยม
กลุ่ม "Syntax Error"
โรงเรียนบดินทรเดชา (สิงห์ สิงหเสนี)

# data[].attributes.body
❝ ที่หนูเคยอ่านคร่าว ๆ นะคะ หนูก็พอรู้เกี่ยวกับเรื่องความปลอดภัยในโลกอินเตอร์เน็ตมาบ้าง เนื่องจากในห้องเรียนของหนูก็จะมียกเรื่องพวกนี้มาพูดบ้างค่ะ ❞

เมธาวี กสานติกุล
กลุ่ม "Syntax Error"
โรงเรียนสวนกุหลาบ รังสิต

# data[].attributes.body
❝ หนูว่ามันเป็นหัวข้อที่น่าสนใจตรงที่มันเป็นวิธีการป้องกันเกี่ยวกับในโลกอินเตอร์เน็ตค่ะ ก็เลยคิดว่ามันเรื่องที่น่าพูดนะ เป็นเรื่องที่น่าอ่านอะไรแบบนี้ค่ะ สำหรับหนู ❞

หทัยวรรณ เมฆวี
กลุ่ม "เรื่องราวดีๆเว่อ"
มหาวิทยาลัยเทคโนโลยีพระจอมเกล้าธนบุรี

# data[].attributes.body
❝ พอได้มาทำคลิปก็รู้สึกว่า เราได้รู้ปัญหาว่า ในช่วงเรียนออนไลน์ทำไมถึงมีปัญหาอะไรแบบนี้ เพราะว่าหนูอาจจะไม่ฟังครูในช่วงเรียนออนไลน์ ก็เลยทำให้เรียนไม่รู้เรื่อง หนูเลยรู้สึกว่า พอมาทำคลิปก็รู้สึกว่ามีประโยชน์กับตัวเองว่า หนูได้รู้ปัญหาหลัก ๆ แล้วว่ามันเกิดจากอะไรกันแน่ ❞

ชยิสรา แพ่งศรีสาร
กลุ่ม "GPW"
โรงเรียนระยองวิทยาคม

# data[].attributes.body
❝ พูดถึงเรียนออนไลน์นะคะ หนูรู้สึกว่า ช่วงที่หนูเรียนออนไลน์หนูเรียนไม่รู้เรื่อง แล้วก็ครูสั่งงานอย่างเดียวค่ะ ❞

ชยิสรา แพ่งศรีสาร
กลุ่ม "GPW"
โรงเรียนระยองวิทยาคม

# data[].attributes.body
❝ หลังจากอ่านเนื้อหาที่หนูได้มาก็รู้สึกว่า มันน่าจะง่ายที่จะสื่อสารให้คนอื่นเข้าใจเหมือนที่หนูเข้าใจด้วยว่า ตอนนี้เทคโนโลยีมีประโยชน์กับเรามากเลย แต่ว่าเรายังใช้มันไม่ถูกต้อง ยังใช้ไปจนถึงสิ่งที่เขาต้องการให้เราใช้ไม่ได้ ไม่ตรงตามวัตถุประสงค์อะไรอย่างนี้ค่ะ ❞

สุรีพร เบ้าเรือง
กลุ่ม "598427"
โรงเรียนวารีเชียงใหม่

# data[].attributes.body
❝ จากที่ดูมา ฟังมา ก็เหมือนมีส่วนของเรื่องธรรมะเข้ามาเกี่ยวข้องในบางส่วน ก็เหมือนว่าในทุก ๆ ครั้ง ไม่ว่าจะใช้เทคโนโลยีหรือว่าอะไรก็ตาม เราก็ควรมีสติแล้วก็ควรจะระลึกว่า เราใช้สิ่งนี้เพื่ออะไร สิ่งที่เราใช้ตอนนี้มันถูกต้องหรือเปล่า เพราะว่าเราจะเห็นได้จากปัญหาเทคโนโลยีในปัจจุบันก็คือ บางคนอาจมีสื่อเป็นของตัวเอง เป็นพื้นที่ของตัวเอง แต่ก็ใช้ไม่ถูกต้อง เช่น การโพสต์ว่าคนอื่น หรือแชร์ในสิ่งที่ไม่ดีออกมา หนูก็เลยคิดว่าหัวข้อนี้เป็นหัวข้อที่โอเคถ้าเราทำ ก็น่าจะยกตัวอย่างให้คนเข้าใจได้ง่าย แล้วก็สามารถเอามาประยุกต์ใช้ในชีวิตประจำวันของเราได้จริง ๆ ค่ะ ❞

พราวประภัทร์ จุกมงคล
กลุ่ม "598427"
โรงเรียนวารีเชียงใหม่

# data[].attributes.body
❝ หนูเห็นด้วยกับที่ปันปันพูดเลยค่ะ บางข้อที่แนะนำมา หนูคิดว่ามันขึ้นอยู่กับตัวบุคคลมากกว่า ซึ่งหนูเคยอ่านเจอข้อหนึ่งในสคริปต์นี่แหละค่ะ เขาบอกว่า ก่อนที่เราจะใช้อินเตอร์เน็ตหรือว่าเราจะเข้าเว็บไซต์ต่าง ๆ เราควรปรึกษาพ่อแม่ก่อนที่จะเข้า หนูคิดว่ามันอาจไม่ได้เหมาะกับทุกคน ด้วยความที่เราโตแล้ว เรามีโทรศัพท์มือถือ เราก็ดูข้อมูลได้ หนูคิดว่าน่าจะเป็นตัวคนที่ใช้มากกว่าที่ควรจะมีความรู้ ความเข้าใจ แล้วก็ระวังตัวที่จะเข้าเว็บอะไร มากกว่าที่จะไปถามพ่อแม่ว่าเว็บนี้เข้าได้ไหม ข้อนี้อาจมีไว้ให้วัยเด็กหน่อยที่ยังไม่เข้าใจอะไรใช้ มากกว่าที่จะให้คนที่โตแล้ว ที่เข้าถึงข้อมูลได้อย่างอิสระ ❞

ภูมัย เมฆอ่อน
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์)

# data[].attributes.body
❝ พอหนูได้มาอ่านก็ทำให้รู้ว่า สุดท้ายอยู่ที่ตัวเรา ก็เป็นคนตัดสินใจเองว่า เราควรที่จะเข้าหาเพื่อนแพลตฟอร์มออนไลน์ ซึ่งมันอันตรายและข้อดีตรงไหนบ้าง ❞

ปัณณทัต บุตรพรม
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์)

# data[].attributes.body
❝ พอได้มาอ่านเนื้อหานี้อีกรอบหนึ่ง ก็ช่วยย้ำเตือนว่า บนโลกอินเตอร์เน็ตเราไม่ควรที่จะทำอะไร หรือควรที่จะทำอะไรจริง ๆ อย่างที่ยกตัวอย่างหัวข้อไปค่ะ หัวข้อที่สอง ไม่พบเจอเพื่อนบนโลกอินเตอร์เน็ต ซึ่งหนูเคยที่จะนัดเจอเพื่อนบนอินเตอร์เน็ตจริง ๆ แล้วกลายเป็นว่าไม่ได้ส่งผลดีต่อหนูสักเท่าไร แต่ก็ไม่ได้เสียหายอะไร พอหนูมาอ่านหัวข้อนี้อีกที ก็เป็นการเน้นย้ำตัวเองว่าเราไม่ควรเจอคนบนโลกอินเตอร์เน็ตจริง ๆ เพราะข้อมูลเกี่ยวกับเขา เราแทบไม่รู้เลย อาจเป็นอันตรายต่อตนเองได้ ❞

ศุภลักษณ์ เทพวัลย์
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.body
❝ บางทีเราใช้อินเตอร์เน็ต เราอาจได้รับอันตรายจากการใช้อินเตอร์เน็ตได้ เพราะมีข่าวคอลเซ็นเตอร์ หรือเว็บไซต์หลวงลวงเอาข้อมูลของเรา คิดว่าเอามาประยุกต์ใช้ในสมัยปัจจุบันนี้ได้ ❞

ชิษณุพงษ์ ไข่กิ่ง
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์)

# data[].attributes.body
❝ หัวข้อของหนูจะพูดถึงประมาณว่า เทคโนโลยีมีประโยชน์ แต่ว่าคนส่วนใหญ่ใช้ไม่ค่อยถูก ใช้ไปในทางที่ผิด ซึ่งหนูก็เห็นด้วยเพราะว่า เทคโนโลยีถ้าเราใช้มันแบบดี ๆ มันก็มีประโยชน์มากเลย ถ้าเราเอาไปต่อยอดมันก็สามารถทำต่อไปได้เรื่อย ๆ แต่ว่าคนส่วนใหญ่ก็ยังเลือกใช้เทคโนโลยีในทางที่ผิด หรือว่าใช้ไม่ตรงตามจุดประสงค์ที่เทคโนโลยีนี้สร้างขึ้นมาเพื่อความสะดวกสบายอะไรแบบนี้ค่ะ ❞

สุรีพร เบ้าเรือง
กลุ่ม "598427"
โรงเรียนวารีเชียงใหม่

# data[].attributes.body
❝ บทในส่วนของหนูจะพูดถึงการใช้ชีวิตประจำวันของเรา แล้วก็อาจจะมีเกี่ยวข้องกับเทคโนโลยีบางอย่าง ถ้าพูดถึงหัวข้อนี้ตอนเริ่มต้นที่เลือกมา เพราะเวลาอยู่ที่โรงเรียน หรือแม้แต่ในชีวิตประจำวันของเรา เทคโนโลยีอยู่รอบ ๆ ตัวเรา ในปัจจุบันเทคโนโลยีเป็นส่วนสำคัญค่อนข้างมากที่ทำให้เราสามารถดำเนินชีวิตไปได้สะดวกสบายขึ้น เหมือนมันอยู่ในทุกส่วนจริง ๆ ค่ะ  คุยกันแล้วก็เลือกหัวข้อนี้มา ❞

พราวประภัทร์ จุกมงคล
กลุ่ม "598427"
โรงเรียนวารีเชียงใหม่

# data[].attributes.body
❝ หนูมีพี่ที่รู้จักกันผ่านเพลตฟอร์มออนไลน์ และเคยเจอกันบ่อยมาก ก็คอยแลกเปลี่ยนเรื่องมหาลัยที่หนูจะต้องเตรียมสอบต่อ มันก็ทำให้หนูคิดว่า อินเตอร์เน็ตมีทั้งข้อดีและข้อเสีย แต่สิ่งที่สำคัญที่สุดอยู่กับตัวเราค่ะว่า เราเลือกที่จะไปทางไหนมากกว่า เพราะอินเตอร์ให้ทั้งข้อดีและโทษกับเราใช่ไหมคะ สิ่งสำคัญก็คือตัวเราค่ะ เราควรที่จะรู้จักประมาณตัวเองว่า เราจะสนิทกับคนนี้ เราควรที่จะค่อย ๆ นะ เพราะว่าหนูกับพี่ที่รู้จักนี้รู้จักกันมาประมาณ 3 ปีค่ะ ค่อนข้างนาน ก็เลยมีความไว้ใจกัน เจอกันได้ อะไรแบบนี้ค่ะ แล้วก็หนูรู้สึกว่า ถ้าเราเลือกที่จะคบหรือมีเพื่อนที่เราไม่ค่อยไว้ใจ เราควรป้องกันตัวเองไว้ตั้งแต่แรก ก็เป็นแค่เพื่อนบนแพลตฟอร์มออนไลน์ที่คุยเล่นกันก็พอค่ะ ไม่ต้องเข้ามาถึงเรื่องส่วนตัวของเรามากไป เพราะว่าจะเกิดการคุกคามขึ้นได้ หรือว่าเกิดการเผยแพร่เรื่องลบของเราให้คนอื่นฟังต่อ ก็จะส่งผลเสียกับเราด้วย ❞

ปัณณทัต บุตรพรม
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์)

# data[].attributes.body
❝ ก่อนที่จะอ่านเนื้อหานี้ ก่อนหน้านี้ก็รู้อยู่แล้วว่า เราไม่ควรใช้อินเตอร์เน็ตอย่างผิดวิธี หรือไม่ควรพบเจอคนบนโลกอินเตอร์เน็ต เพราะว่าเขาไม่มีความน่าไว้ใจ แล้วก็เราไม่รู้ข้อมูลอะไรเกี่ยวกับเขาเลย ❞

ศุภลักษณ์ เทพวัลย์
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์)

# data[].attributes.body
❝ สมัยนี้การใช้อินเตอร์เน็ตควรมีความระมัดระวังในการใช้งาน ❞

ชิษณุพงษ์ ไข่กิ่ง
กลุ่ม "สลัดเดอปาปาย"
โรงเรียนสีกัน (วัฒนานันท์อุปถัมภ์) กรุงเทพฯ

# data[].attributes.headline
เมื่อได้รับความรู้ใหม่

# data[].attributes.subject
เมื่อได้รับความรู้ใหม่

# data[].attributes.body
2. เมื่อได้มาอ่านมาดูเนื้อหาจากสคริปนี้แล้ว มีความเหมือน มีส่วนเพิ่มเติมจากความเข้าใจเดิมมากน้อยเพียงใด และอย่างไร

# data[].attributes.headline
ประยุกต์ใช้อย่างไร

# data[].attributes.subject
ประยุกต์ใช้อย่างไร

# data[].attributes.body
3. เมื่อมีโอกาสที่จะได้บอกเล่า หรือแนะนำ หรือประยุกต์ใช้ความรู้ความเข้าใจจากเรื่องราวเหล่านี้ จะบอก หรือแนะนำ หรือประยุกต์ใช้อย่างไรให้ลงตัว

# data[].attributes.headline
ความเข้าใจก่อนหน้า

# data[].attributes.subject
ความเข้าใจก่อนหน้า

# data[].attributes.body
1. ก่อนหน้าที่จะได้อ่านเนื้อหาจากสคริป มีความรู้ความเข้าใจมามากน้อยเพียงใด และอย่างไร